Διαπροσωπικές σχέσεις αθλητών-αθλητριών με προπονητές στη χιονοδρομία καταβάσεων
Creators: name: Λεφούση Ιωάννα Παντελή
Publisher: name: Aristotle University of Thessaloniki
Year: 2007
Subjects: Διαπροσωπικές σχέσεις
Δέσμευση
Οικειότητα
Coach-athlete relationship
Interpersonal relationships
Closeness
Commitment
Complementarity

description: Σκοπός της συγκεκριμένης έρευνας ήταν να εξετασθούν πιθανές διαφορές ανάμεσα σε αθλητές και αθλήτριες της χιονοδρομίας στο πλαίσιο της σχέσης που αυτοί αναπτύσσουν με τους προπονητές τους αναφορικά με τους παράγοντες της οικειότητας, της δέσμευσης και της αλληλοσυμπλήρωσης, δεδομένου ότι οι τρεις αυτοί παράγοντες καθορίζουν τη δυναμική και την ποιότητα της σχέσης. Στην έρευνα συμμετείχαν 62 αθλητές (29 άντρες και 33 γυναίκες) και έξι προπονητές (άντρες) του αγωνίσματος της χιονοδρομίας καταβάσεων από τη Βόρειο Ελλάδα. Ως όργανο μέτρησης χρησιμοποιήθηκε το ερωτηματολόγιο Coach-Athlete Relationship Questionnaire (CART-Q) των Jowett και Ntoumanis (2003) το οποίο εξετάζει τρεις διαστάσεις στη σχέση αθλητή-προπονητή. Τα αποτελέσματα έδειξαν σε γενικές γραμμές θετική εκτίμηση της σχέσης και για τους τρεις παράγοντες, τόσο από την πλευρά των αθλητών και αθλητριών όσο και από των προπονητών. Ωστόσο βρέθηκε, στατιστικά σημαντική διαφορά μεταξύ των σκορ των αθλητριών και των αθλητών. Πιο συγκεκριμένα, τα σκορ που σημείωσαν οι αθλήτριες ήταν στατιστικά σημαντικά χαμηλότερα και για τις τρεις υποκλίμακες του ερωτηματολογίου (οικειότητα, δέσμευση, αλληλοσυμπλήρωση) από τα σκορ που σημείωσαν οι αθλητές. Τα ίδια αποτελέσματα δόθηκαν και από την πλευρά των προπονητών προς τις γυναίκες αθλήτριες, όπου δόθηκαν χαμηλότερα σκορ για τις τρεις υποκλίμακες του ερωτηματολογίου σε σχέση με τα σκορ που δόθηκαν για τους αθλητές. Η διαφοροποίηση στη σχέση αθλητή-προπονητή μεταξύ των δύο φύλων πρέπει να απασχολήσει τους αθλητικούς παράγοντες και τα προγράμματα κατάρτισης προπονητών προκειμένου να σχεδιασθούν κατάλληλα επιμορφωτικά προγράμματα για προπονητές και αθλητές με στόχο την ενίσχυση της αθλητικής σχέσης, ανεξάρτητα από το φύλο του αθλητή.
description: The purpose of this study was to examine possible differences between female and male athletes of alpine ski concerning the relationship they develop with their male coaches in regard to the constructs of closeness, commitment and complementarity since this three constructs determine the dynamics and the quality of the relationship. Participants were 62 athletes (29 male and 33 female) and six coaches (male) of alpine ski from Northern Greece. The Coach-Athlete Relationship Questionnaire (CART - Q) by Jowett and Ntoumanis (2003) was used as an instrument in order to examine the three dimensions of the coach-athlete relationship. In general the results showed positive estimation of the relationship for all the three constructs (3 Cs), so much from male and female athletes side as much from coaches side. However, female athletes' scores were statistically significant lower than male athletes' scores for the three constructs (3Cs). The same results were given from coaches' side, where the scores that were given for the female athletes were lower than the scores that were given for male athletes. The possible differences between athlete's gender and the relationship they develop with their coaches should occupy athletic managers and the educational training programs in order to be drawn suitable training programs for coaches and athletes that will aim to reinforce athletic relationship despite athletes' gender.
description: Σε συνεργασία με τα Τεφαα πανεπιστημίου Θεσσαλίας και τα Τεφαα του Δημοκρίτειου Πανεπιστημίου Θράκης